Damsgårdstuene

Damsgårdstuene er navnet på en av de eldste bygningene som står igjen på Laksevåg i Bergen. Hovedhuset ble opprinnelig bygget rundt 1885. Det lille huset i front ble bygget senere for å leies ut.

Husets historie 
Damsgårdstuene har huset mange virksomheter. Her har vært slakterforretning, elektrisk verksted og sykkelverksted. Hvem som eide huset først er ikke sikkert, men Oskar Erstad kjøpte huset av en kollega, og fikk bygget det lille huset ved veien for utleie til butikkvirksomhet. Imellom husene var det en ripshage. De to slakterforretningen vet vi ikke mer om enn at den første gikk veldig godt og holdt på i mange år. Den siste holdt bare på noen få år. Damsgaard Elektr. Verksted ble drevet av Gjertsen, svigersønn av Søyland som drev Sabb Motor i samme gate. Gjertsen leverte pakninger til Sabb motorene. Men dette ga ikke nok inntekt, så han drev med sykkelverksted og radioservice i tillegg. Når Tore Iversen arvet husene, hadde han bilverksted i det minste huset i noen år, før han i 1990 bygget om til restaurant. Da bygget han de to husene sammen og gjorde de slik de står idag. I dag er det fortsatt restaurant, med navnet Damsgårdstuene Spiseri. Innehaveren, Anita Sando er fjerde generasjon i familien som bor eller driver næringsvirksomhet i huset.

Damsgårdsveien 
Veien het Strandveien før krigen. Den ble så delt opp i to, Damsgårdsveien og Damsgårdsgaten. Idag heter hele veien Damsgårdsveien. Veien idag består for det meste av industri, men før i tiden var det bolighus, mange små butikker og ett yrende folkeliv. Rett ved Damsgårdstuene gikk også grensen mellom Bergen og Laksevåg. Man ser grenseskiltet på bildet av Damsgaard Elektr. Verksted. En naturlig grense var bekken, kalt Münsterbekken. Bakken på andre siden av huset ble kalt Münsterbakken.

Historiske årstall 
 1868: Årstall på glasset i lampen på front av huset. Byggeår?
 1885: Laksevåg ble utskilt fra Askøy prestegjeld. Huset ble angivelig bygget?
 1986: Tore og Oddny Iversen tok over eiendommen.
 1990: Tore og Oddny Iversen startet Damsgårdstuen Cafè.
 2004: Anita Sando tok over huset og driften. Navnet ble skiftet til Damsgårdstuene Spiseri.

Galleri

Kilder 
 Anita Sando - Eier og driver av huset.
 Tore og Oddny Iversen - Tidligere eiere og gründere av Damsgårdstuene.
 Fotomuseumbergen.no : Damsgård Elektriske Verksted
 Bergen Byarkiv - Nettside

Eksterne lenker 
 
 Damsgårdstuene Spiseri
 Damsgårdsveien 120 ved grensen, fra Fotomuseumbergen
 Bildeserie på BA.no, 10. oktober 2008
 «Kafeen med det rare i», BA.no, 10. oktober 2008
 «Brann i taket», Bergens Tidende, 18. juli 2010
 Kart over Bergen - Nåtid og 1885 Overlappet Kart

Restauranter i Bergen